## Valné zhromaždenie

## Združenia exallievov a priateľov dona Bosca na Slovensku

**14/10/2023**

**POKYNY PRE NOMINOVANIE KANDIDÁTOV PRE VOĽBY ČLENOV VÝKONNÉHO VÝBORU, PREZIDENTA A VICEPREZIDENTOV ZDRUŽENIA EXALLIEVOV A PRIATEĽOV DONA BOSCA NA SLOVENSKU**

1. Kandidáti musia byť schopní, pripravení, skúsení, dostupní, angažovaní a motivovaní exallievi alebo priatelia dona Bosca. Zdravie by nemalo byť prekážkou; ani vek - na zabezpečenie zastúpenia mladých vo výkonnom výbore sa odporúča, aby medzi kandidátmi boli aj zástupcovia mladej generácie. Kandidáti “GEX” v čase vymenovania na valnom zhromaždení by mali byť vo veku od 18 do 30 rokov. Každý kandidát musí počítať s tým, že funkcie v Združení si vyžadujú vynaloženie času a častokrát aj ekonomických prostriedkov zo strany zvolených členov výkonného výboru. Pri zahraničných cestách pri zastupovaní Združenia musia byť kandidáti pripravení prevziať na seba 40 % cestovných nákladov. Vodcovské a inovačné schopnosti sú vysoko cenené, rovnako ako udržiavanie dobrých zdravých medziľudských vzťahov. Kandidáti by mali mať aspoň minimálnu prax v Združení v rámci ich predošlej angažovanosti. Je dôležité, aby sa Združenie zameralo aj na rovnováhu v zastúpení oboch pohlaví a malo by sa vyvinúť úsilie na povzbudenie kandidátok zo strany exallievok, aby sa naše Združenie otvorilo prítomnosti a aktívnej účasti žien, ktoré sú už aj dnes častokrát hnacím motorom mnohých aktivít Združenia.
2. **Prevzatie pozície vo Výkonnom výbore je službou nášmu spoločnému Združeniu a nie čestným titulom alebo snahou o moc.**
3. Každá kandidatúra na volené pozície v našom Združení musí byť poslaná na adresu [sekretar@exallievi.sk](mailto:sekretar@exallievi.sk) najneskôr do konca dňa **14.09.2023**. Kandidáti na člena výkonného výboru musia mať svoju žiadosť podpísanú direktorom saleziánskej komunity, do ktorej je daný kandidát začlenený. Šaštínski exallievi odovzdajú žiadosť podpísanú buď delegátom pre našu zložku donom Pavlom Grachom alebo saleziánom, ktorý je aktuálne v službe šaštínskej bunke

donom Ivanom Žitňanským. Exallievi žilinskej školy svätého Jozefa odovzdajú žiadosť podpísanú direktorom školskej komunity don Jozefom Sarneckým alebo delegátom donom Pavlom Grachom. Kandidáti na prezidenta musia odovzdať kandidatúru podpísanú delegátom don Pavlom Grachom a otcom provinciálom donom Petrom Timkom. Kandidatúry do služby prezidenta a viceprezidentov musia obsahovať aj podpis životného partnera (manžel/manželka), ako znak súhlasu so službou, ktorá si vyžaduje podporu rodiny. Pri kandidátoch za rádových členov výkonného výboru je podpis životného partnera vítaný, ale nie je podmienkou.

1. Kandidatúry zaslané po 14.09.2023 nebudú akceptované. Kandidatúra môže obsahovať farebnú fotku kandidáta. Nakoľko naše Združenie je združením s celoslovenským pôsobením, odporúča sa, aby za rádových členov výkonného výboru boli zvolení maximálne traja kandidáti za rovnaké stredisko. Jedná sa však o odporúčanie, nie pravidlo.
2. Na potvrdenie kandidatúry sa žiada zaslať ju elektronickou formou aj na adresu: delegat@exallievi.sk. Vyžaduje sa to, kvôli možnej dvojitej kontrole kandidátov. Kandidatúra bude akceptovaná aj keď bude odoslaná aj len na jednu z dvoch uvedených elektronických adries.

Každý kandidát musí jasne určiť pozíciu, na ktorú sa rozhodol kandidovať: člen výkonného výboru, prezident, viceprezident. Ak sa kandidát rozhodne kandidovať na viac pozícií, musí svoju kandidatúru zaslať za každú pozíciu zvlášť. Pri kandidatúre na člena výkonného výboru sa odporúča pripojiť motivačný list s ponukou odvetvia, ktorému sa daný kandidát v rámci výkonného výboru chce v prípade zvolenia venovať.

1. Volebná komisia uverejní zoznam kandidátov najneskôr 21.09.2023.
2. Členovia volebnej komisie:

Michal Nemček, sekretár Združenia

Don Pavol Grach, delegát Združenia

+ ešte jeden laický člen, ktorý ale nebude kandidovať a bude prítomný v Žiline